Tervetuloa Herra käyttää lääkäriä -ohjelmaan!
Jatkamme tässä jaksossa keskustelua -
professori Karl von Smittenin kanssa.
Hän on erikoistunut syöpään ja syöpäkirurgiaan.
Aiemmassa jaksossa katsoimme kalvoja, -
joissa muutokset syövän hoitotuloksissa, kuolleisuudessa -
ja esiintyvyydessä olivat aivan mullistavan nopeita.
Herää kysymys, mistä johtuu -
tämä tavattoman nopea rintasyövän määrän nousu sitten 50-luvun?
Se on monikymmenkertaistunut. Onko sinulla jotakin aavistuksia, -
mistä näin iso muutos voisi esim. rintasyövän osalta johtua?
Se lienee nykyään työikäisten naisten ehkä yleisimpiä kuolinsyitäkin.
No, siinä on tietysti kaksi tekijää.
Ensinnäkin ei kovin tärkeä, mutta pidettävä mielessä on se, -
että rintasyöpähän yleistyy oikeastaan 55 ikävuoden jälkeen.
Tässä on taas kerran nämä suuret ikäluokat. - Joo.
He ovat saavuttaneet tämän "syöpäiän", mikä lisää tietysti. - Joo.
Ja sitten väestön vanheneminen, koska tämäntyyppinen syöpä kohtaa -
onneksi lähinnä yli 50-vuotiaita.
Sitten tämä toinen, tärkeämpi kysymys on vielä vastaamatta.
Jos otetaan nämä osatekijät, niin yksi osatekijä on ilmeisesti -
tämä hormonilääkkeiden käyttö. - Joo.
Vaihdevuotisvaivoihin. - Joo. - Se on osoitettavissa.
Se ei ole kovin suuri, mutta se on selvä kyllä. - Joo.
Ja sitten se, mistä puhutaan hyvin paljon, -
on elämä kokonaisuudessaan.
Eli ruokailutottumukset -
ja lihominen saattaa olla hyvin tärkeä myös. - Joo.
Lihominen koskee lähinnä 50-vuoden jälkeen tapahtuvaa lihomista.
Siinä on monta tekijää, -
mutta mitään sormella osoitettavaa tekijää ei ole löytynyt.
Ehkä yksi tekijä on kyllä nämä hormonit. - Joo.
Se ei ole mikään dramaattinen, mutta sillä on merkitystä.
Sitten aika pieni osuus on myös perinnöllisyystekijät.
Eli on rintasyövälle altistavia geenimuutoksia, -
mutta se on hyvin pieni osa näistä syövistä, ehkä alle 5 %.
Siinä olemme kyllä aika... aika tavallaan niin kuin...
avuttomia tässä.
Jos voidaan sanoa näin, että mitä me tiedämme.
Epidemiologisesti eli levinneisyys- tutkimuksen mukaan on näin: -
maissa, joissa naiset saavat ensimmäisen lapsen myöhään, -
naiset saavat vähän lapsia, vaihdevuodet tulevat aika myöhään -
ja kuukautiset alkavat hyvin aikaisin, -
niin siinä ihmisryhmässä on enemmän rintasyöpää. - Joo.
Kaikki nämä tekijät liittyvät elintasoon.
Tyttöjen kuukautiset alkavat aikaisemmin, -
koska he ovat terveitä ja kasvavat nopeasti. - Joo, kyllä.
Sitten lastenteko on meidän yhteis- kunnan... Siihen ei voi mitään.
Ja sitten tietysti nämä hormonit, mutta se on aika pieni osa.
Haluan aina korostaa hormoneista, -
että jos on erittäin vaikeat, elämää pilaavat vaihdevuosivaivat, -
niin hormoneja kannattaa käyttää joitakin vuosia.
Edellyttääkö se tiheämpiä syöpäkontrolleja, -
mammografiaa/ultraääntä, jos käyttää vaihdevuosihormoneja?
Tekijöitä on monta. Yksi on, että rinnat pysyvät nuorena kauemmin -
eli tiheinä, jolloin on vaikeampi mammografialla nähdä muutoksia.
Joissakin seulontapaikoissa jopa pyydetään, -
että hormonit jätetään pois pariksi kuukaudeksi ennen kuvausta.
On vaikeampi löytää ne syövät, jos käyttää hormoneja.
Ja tuota... sitten on myös, minkä tyyppisiä hormoneja -
ja miten kauan käytetään. Se on hyvin tärkeää.
Tuo oli mielenkiintoista, että ennen mammografiaa -
voisi luopua joksikin aikaa estrogeenista tarkemman kuvan takia.
Jos kutsu tulee tarpeeksi ajoissa. Voi olla, että muuten ei ehdi.
Olen nähnyt tutkimuksen, jossa epidemiologisesti osoitettiin, -
että peräti 1/4 syöpätaudeista johtuisi alkoholista.
Nyt naisten alkoholinkäyttö on sitten 50-luvun -
lisääntynyt aika huimaa vauhtia. Ehkä sekin on eräs tekijä tässä.
Se voi olla tekijä, mutta rehellisesti sanoen en pysty sanomaan, -
miten tärkeä. Tietysti tekijä, johon on ehkä aika helppo vaikuttaa.
Se sopii myös raittiusvalistukseen. Siksi sitä otetaan paljon esiin.
Se vaikuttaa kyllä estrogeeniai- neenvaihduntaan, pienetkin määrät.
"Joka päivä vähän" vaikuttaa. -Jatkuva tissuttelu lienee pahinta.
Kyllä. - Näin se tuntuisi olevan. Mainitsit myös ylipainon.
Ne ovat elintasosairauksia. Kun ylipaino tms. ovat lisääntyneet -
kehitysmaissa, olisiko sielläkin syöpä käyttäytynyt näin?
Joo, siitä on aika paljon tilastoa. Mikä on jännää kehitysmaissa -
tai sanotaan nyt Afrikka, Etelä- ja Väli-Amerikka, Intia ehkä -
niin siellä sairastutaan nuorempana. Ja sitä ei oikeastaan tiedetä.
Usein ne ovat hyvin aggressiivisia, ilkeitä syöpiä. - Joo.
Olen kuullut monta esitystä siitä, mutten mitään selvää selitystä.
Se voi olla myös rodullista.
USA:ssa on sekä Afrikasta tulleita -
että Euroopasta tulleita. On aivan selvää, -
että puhtaasti Afrikasta tulleilla voi olla aika ilkeitä rintasyöpiä.
Joo. - Ja sitten on aika jännä, -
että tietyillä juutalaisilla on enemmän tiettyä geenimuutosta.
Heillä voi olla ilkeitä, mutta nämä ovat yksityiskohtia.
Ne ovat pienempiä, mutta valtavat määrät, melkein 5 000/v meilläkin.
Mitä antaisit neuvoksi? Missä iässä itsetarkkailu pitäisi aloittaa?
Miten usein itse kenties tutkia rintoja?
Miten usein mammografioita tai ultraääniä?
Kaikessa itsetutkinnassa ja seulon- noissa yritämme päästä siihen, -
että löytäisimme riskiryhmät. - Joo. - Suku on hyvin tärkeä.
Erittäin tärkeä. Onko joku läheinen sukulainen -
eli äiti, siskot, isoäiti -
sairastunut selvästi alle 50-vuotiaana? Siinä on huutomerkki. - Joo.
Jos äiti on sairastunut selvästi alle 50-vuotiaana, -
niin tyttärellä on ehkä 4-kertainen riski sairastua rintasyöpään.
Tämä on näille ihmisille erittäin raskasta. Ehkä raskainta niille, -
joiden äiti on kuollut rintasyöpään heidän teini-iässään. - Joo.
Sitten he itse saavat sen 50-vuoden iässä. Se on raskasta, -
koska he muistavat äidin kohtalon. - Toki, se on vaikea paikka.
Onko rintasyöpäkirurgia muuttunut urallasi paljon ja mihin suuntaan?
Joo, erittäin paljon. Se on tullut säästävämmäksi.
Aikaisemmin otettiin koko rinta pois.
Ennen 70-lukua otettiin jopa rintalihas pois. - Joo.
Se oli hyvin invalidisoiva, mutiloiva ja silpoava leikkaus.
70-lopulla/80-luvun alussa todettiin, ettei se paranna tilannetta.
Voidaan poistaa vain itse kasvain ja annetaan sädehoitoa rintaan.
Säästävä rintasyöpäkirurgia on sitten vakiintunut.
Se on hyvin tärkeää. Se on yksi virstanpylväs.
Toinen virstanpylväs oli, kun opittiin rakentamaan -
uusi rinta tilalle siinä kun poistettiin... -Leikkauksen yhteydessä.
Kyllä. Jos piti kuitenkin poistaa koko rinta, -
niin 90-luvulla alkoivat välittömät rinnan rekonstruktiot, -
oikeastaan 80-luvun lopussa. - Joo.
Tekniikat paranivat ja opittiin potilaan oman kudoksen käyttö.
Kudossiirteinä vatsasta tänne ylös. Silloin tulokset olivat aika hyviä.
Se on oikein tärkeä. Kolmas hyvin tärkeä on, että opimme sen, -
että kainalon imusolmukkeita ei aina tarvitse poistaa. - Aivan.
Se oli tämä vartijasolmuketutkimus, joka on hyvin yksinkertainen.
Kasvaimeen tai johonkin rinnan kohtaan ruiskutetaan -
radioaktiivista ainetta, joka imuteitä menee -
johonkin kainalosolmukkeeseen. Se poistetaan ja tutkitaan.
Jos se on terve, ei tarvitse tyhjentää kainaloa.
Jos ajatellaan rintasyöpäkirurgian viimeisiä suuntia, -
niin ollaan yhä säästäväisempiä kainalon suhteen. - Joo.
Jopa yksi tai muutama etäpesäke jätetään ja annetaan sädehoitoa.
Lyhyesti sanottuna kirurgiasta on tullut hyvin paljon säästävämpää -
eikä aiheuta niin suurta vammaa ihmiselle.
Itse rintasyövän hoidossa taas on tullut erittäin tärkeäksi -
syöpälääkkeiden antaminen heti leikkauksen jälkeen.
Jopa joskus ennen leikkausta.
Jos mietin tulosten paranemista, siinä on kaksi asiaa.
Valistuksen ansiosta syöpä löytyy aikaisemmin. Se on aivan selvää.
Mitä pienempi syöpä, sitä suuremmat mahdollisuudet pärjätä.
Se on yksi tekijä. Toinen tekijä on syöpälääkkeitten aikainen käyttö.
Aivan. - Aika järkyttävää potilaalle on, että hänellä on pieni syöpä.
Sitä vähätellään. "Pikku juttu, otetaan pieni pala pois vaan."
Silti hänelle annetaan hyvin rankat syöpälääkkeet -
puoli vuotta esimerkiksi. Se on potilaalle järkytys.
Miksi näin kova hoito, kun tauti on niin alussa?
Se on juuri siksi, ettei se uusisi.
Rintasyövän uusiminen on valitettavasti aika usein kohtalokasta.
Tämä oli hyvä ja tärkeä tieto, että lääkitys on aivan välttämätön.
Tieteellisissä selvityksissä on osoitettu, että se myös toimii.
Se on perusteltua. Kainalon imu- solmukkeiden säästö oli hyvä tieto.
Olen ollut 16 vuotta kuntoutus- lääkärinä.
Iso ongelma oli käden turvotus ja lymfaterapia. Aika iso haitta -
ja myös kustannus, jos näin rohkenee sanoa.
Siitähän oli toki apua. Se oli aika kiusallinen jälkivaiva.
Jos ajatellaan rintasyövän ja yleensä syövän hoitoa nykyään, -
niin siinä on kirurgia, usein sädehoito ja lääkehoito.
Ne ovat kaikki Jumalan meille antamia välineitä. - Kyllä, joo.
Minusta on tavallaan niin kuin... Jos ajatellaan, että...
Jumala haluaa, että hoidamme itseämme hyvin. - Joo.
Silloin on minusta kyllä... Ei saa tuomita, -
mutta tuntuu joskus Jumalan tahdon vastaiselta, -
jos emme halua lääkehoitoa, sädehoitoa tai edes leikkausta.
Teemamme on, että Herra käyttää lääkäriä -
ja sitä opetusta, mikä hänellä on, potilaan parhaaksi.
Sitten on hyvin mielenkiintoinen, nyt paljon esille tullut kysymys.
Siinä on paljon epävarmaa tietoa. - Joo.
Kun olet sairastunut rintasyöpään -
ja muutat ruokavaliotasi hyvin voimakkaasti tietyllä tavalla, -
niin uusimisriski vähenee ja paranemismahdollisuus suurenee.
Ihan sama ajatus, että jos syö tietyllä tavalla, viettää elämää, -
niin rintasyöpäriski on pienempi. - Joo.
Nämä ovat hyvin mielenkiintoisia ajatuksia, koska tiedämme, -
että ihmisen vastustuskyky ja immuunivaste ovat erittäin tärkeitä.
Syöpähoidossa on jännää se, että on ollut tapauksia, -
missä syöpä on sulanut pois tai siis hävinnyt. - Joo.
Se ilmeisesti johtuu siitä, -
että jostain tuntemattomasta syystä immuunivaste on parantunut.
En halua mennä dieettien yksityiskohtiin, -
koska ne ovat tietyllä tavalla epävarmoja tietoja.
Sanoisin, että kun luemme näistä, niin ne eivät ole ihan huuhaata.
Ei ollenkaan. - Siinä on paljon perää.
Ja sitten vielä jaksat paremmin, jos noudatat näitä dieettiohjeita.
Olipa hyvä, että otit tämän esiin.
Kollegasi Timo Paavilaisen kanssa keskustelimme juuri tästä.
Alkaa olla epidemiologista laajaa näyttöä siitä, että tämä toimii, -
mutta paljon lisätutkimusta tarvitaan.
Sen voi sanoa, että huolimatta rin- tasyöpämäärien valtavasta kasvusta -
hoitotulokset ovat vieläkin nopeammin parantuneet.
Se ei ole katastrofi. Tärkeää on mennä hoitoon ajoissa.
Säästävillä leikkauksilla ja varhaisella syöpälääkkeiden käytöllä -
saadaan hyvä tulos ja voidaan estää myös käden turpoaminen.
Kannattaa olla aktiivinen ja mennä lääkäriin, -
jos on pienikin epäilyttävä tuumori -
tai jotain, joka rinnassa tuntuu itse havaiten.
Tässä yhteydessä, kuten tiedämme, on myös eturauhassyöpä.
Se on yhtä yleinen, ehkä yleisempi miehillä -
kuin rintasyöpä naisilla. - Ainakin 5 000/vuosi.
Sen esiintyminen on vahvasti noussut -
johtuen myös väestön ikääntymisestä, -
mutta siinä voi olla samoja taustatekijöitä.
Sen hoito on taas vähän erilaista ja siinä on erilaisia ongelmia.
Meillähän on nyt yleisessä tiedossa oleva PSA-testi. - Joo, kyllä.
Sitä käytetään ehkä vähän väärinkin. Siinä kysymysasettelu on -
hyvin paljon vaikeampi kuin rintasyöpäseulonnassa.
Se on nimittäin sillä tavalla, -
että rintasyöpäseulontoja kritisoidaan.
Sanotaan näin, että jos löydetään 65- tai 67-vuotiaalla naisella -
hyvin pieni hyvänlaatuinen kasvain, niin kritiikki on se, -
että ei hän tähän olisi kuollut. Se olisi hitaasti ollut siinä, -
ja hän olisi oletettavasti kuollut 80- tai 90-vuotiaana. - Joo.
Eturauhassyövässä tilanne on paljon pahempi.
Rintasyövässä teet säästävän leikkauksen rintaan -
eikä se elämään paljoa vaikuta. - Aivan.
Eturauhassyövässä tilanne on paljon pahempi, -
koska silloin joko leikkaat pois koko eturauhasen -
tai annat sädehoitoa. Kummankin hoidon jälkeen voi tulla -
inkontinenssiongelmia eli virtsankarkailua -
ja mikä pahinta, sukupuolista kyvyttömyyttä, impotenssia. -Kyllä.
Tiedämme, että jotta pelastaisimme yhden miehen sillä hoidolla, -
niin meidän pitää hoitaa joukko miehiä.
Se merkitsee sitä, että me tavallaan voimme pilata -
usean miehen elämän turhaan. Tässä on hyvin paljon tutkimusta.
Prostatasyövässä pitäisi löytää ne "pahat pojat". - Aivan.
Siinä tutkitaan paljon. Aika jännää, -
jos verrataan rintasyöpää ja prostatasyöpää, -
niin usein ajatellaan, että naiset juoruavat ja kertovat kaikesta.
Kaikki tietävät jonkun rintasyövästä.
Olen huomannut, että keskustelu, miettiminen ja juoruilu on -
ainakin yhtä paha miehillä. - Onko näin? - On, on.
Mielenkiintoinen asia tuo, että hoitaako vai ei.
Tapauksia tulee 5 000 ja tautiin kuolee noin 800/v.
Se on aika iso asia. Pitäisikö mielestäsi -
perusterveystarkastuksessa (veren- painemittaus, sydämen kuuntelu, -
ehkä vatsan, maksan palpointi) aina tunnustella eturauhanen vai ei?
Joo kyllä, se on helppo tehdä. Peräsuolesta voi löytyä muutakin.
Se on ihan selvä. Mutta PSA:n rutiinikäyttö esim. työterveydessä -
niin sanotaan näin, että se on aika kiistanalaista.
Kyllä, ja jos sitä tehdään, ehkä yksi mittari voisi olla -
muutosnopeus (jos muutosta), verta virtsassa ym. indikaattoreita.
Kun tutkitaan eturauhasta - toivottavasti ahkerasti, -
(se on todella helppo sormella tunnustella peräaukon kautta) -
niin samalla voi tutkia peräsuolen (rectum). Tilastossa näkyy, -
että perä- ja paksunsuolen syövät ovat myös lisääntyneet -
samaan aikaan, kun vatsasyöpä on vähentynyt.
Mistä arvioisit tällaisten muutosten johtuvan?
Tässä paksusuolen syövässä saattaa olla...
Siinä on ilmeisesti ruokavalio. - Liian vähän kuitua?
Ja liikaa punaista lihaa. - Liikaa punaista lihaa, liian vähän kuitua?
Joo. Sitten ikä tietysti merkitsee. Se tulee myöhemmällä iällä. - Joo.
Mutta se ruokavalio on ilmeisesti hyvin tärkeä.
Jos ajatellaan seulontoja, niin siinä on aika jännää, -
että paksu- ja peräsuolen syöpää voidaan seuloa siten, -
että tutkitaan ulosteen piilevä veri. - Aivan.
Voi olla, että tämä on se kaikkein kustannustehokkain seulonta.
Tämä on mielenkiintoista. Minulla oli potilas yli 20 vuotta sitten, -
joka söi Marevania ja sai hiukan liian ison annoksen.
Tuli mustelmia, mutta tuli myös suolistoverenvuotoa.
Tilasin heti paksusuolen tutkimuksen ja paljastui alkava syöpä.
Tuli mieleen, että jos vähän heikennetään veren hyytymistä -
esim. verenohennukseen eteisväri- nässä käytettävällä Marevanilla, -
niin saataisiin herkistettyä verinäyte paksusuolesta.
Hänellä se toimi ja hän parani. Leikattiin ajoissa.
Se on aika suuri ongelma. Nyt meillä on kokeilututkimus tästä -
ja lähivuosina arvioidaan, kannattaako se.
Ongelma on se, että jos näytteessä on piilevää verta, -
pitää tehdä paksunsuolen tähystys. Se on aika kallis, monimutkainen, -
joskus jopa aika epämukava toimenpide.
Siinä tulee ongelma. Kun potilaalla on Marevan, emme tiedä, -
johtuuko se Marevanista vai syö- västä (adenoomeista/polyypeistä).
Olen tehnyt myös paksunsuolen tähystyksiä näille potilaille.
Tehdään ja huomataan, ettei siellä mitään ole.
Se oli se Marevan, muttemme pysty... - Se on aika työläs -
ja potilasta rasittava. - Erittäin. - Nyt on tullut TT.
Ehkä voimme käyttää näitä uusia kuvantamisia, -
jotka osoittautuvat riittävän luotettaviksi.
Vatsasyöpähän on dramaattisesti vähentynyt.
Olisiko siinä helikobakteerin hoito takana tai happosalpaajalääkkeet?
Joo, helikobakteeri asuu meidän mahalaukussamme -
ja antaa kroonisen tulehduksen. - Joo.
Krooninen tulehdus voi olla myös se syövän synty. - Joo.
Se aiheuttaa katarrin ja sitten voi saada syövän.
Mutta on aika jännää, että heliko- bakteeri on muutenkin vähentynyt.
Se on ilmeisesti maaseutuväestön -
ja matalan tulotason väestön ongelma ollut aikaisemmin. - Joo.
Sitähän ei oikein varmuudella tiedetä, mistä helikobakteeri saadaan.
Vähän mystinen juttu. - Kyllä. Jos olen ymmärtänyt oikein, -
niin museoissa on paljon mahoja spriissä. - Joo.
Helikobakteereja on niissä alkanut löytyä vasta 1800-luvulla.
Tässä on hyvin paljon jännää. Sitten on kyllä ruoka.
Sanotaan näin sloganina, että kun keksittiin jääkaappi, -
kun jääkaappi tuli Suomeen, niin mahalaukun syöpä väheni. - Suolako?
Suola ja savustettu ruoka.
Savustettua ruokaa ehkä vain 2 kertaa kuukaudessa?
No, siihen en ota kantaa, mutta se on yksi riskitekijä.
Varmaankin sitä pidetään riskitekijänä.
Joissakin väestöissä niitä siksi onkin enemmän. - Kyllä.
Ottaisin vielä esiin haimasyövän.
Olen ymmärtänyt, että sekin on lisääntynyt?
Onko sinulla siitä mielikuvaa?
No, haimasyöpää ei onneksi esiinny kovin paljon. - Joo.
Se on tällä hetkellä vielä hyvin vaikea syöpä hoitaa.
Ehkä vaikeimpia sisäelinten syöpiä.
Siinä on onneksi myös niin, -
että sitä esiintyy vähän kypsemmässä iässä. - Joo.
Yli 50-vuotiaana. Mutta siinä ilmeisesti alkoholi ja tupakka -
saattaa olla. - Alkoholi ja tupakka.
Entä munuaissyöpä? Onko sen tilanne vakiintunut?
Vai onko siinä muutoksia tapahtu- massa? Mikä voisi siihen vaikuttaa?
Se on aika vakiintunut. Siinä on jännää, kun teemme -
niin paljon vatsan ultraääni- tutkimuksia mahavaivojen takia.
Siinä se löytyy hyvin herkästi. - Joo.
Siinä nämä varhaisemmat tapaukset saattavat tulla sattumalöydöksinä.
Sekään ei ole mikään hyvin yleinen syöpä.
Ennuste on aika hyvä, jos leikataan ajoissa. - Jos se on pieni.
Ja rakkosyöpä myös. Minulla on käsitys, että tupakointi korreloi -
virtsarakon ja munuaissyöpään. - Kyllä. Juuri rakkosyöpään.
Sanotaan näin, -
että kyllä tupakka on yllättävän paha terveyshaitta.
Siinä ollaan kyllä aika hyvässä tilanteessa Suomessa.
Ajatellaan, että vain 19 % tupakoi säännöllisesti.
Se on loistojuttu. Joskus 30-luvulla se oli varmaan 60 % miehistä.
Yksityiskohta tupakanpolton suhteen on, -
että valitettavasti tytöt ja naiset polttavat enemmän.
Tässä on myös aika jännä... Mehän puhumme paljon terveyseroista -
tuloluokissa tai yhteiskuntaluokissa. - Kyllä, joo.
Tiedämme, että lukiolaiset polttavat hyvin paljon vähemmän -
kuin ammattioppilaitosten nuoret. - Niin on, joo.
Se tupakanpoltto saattaa olla yksi tekijä, -
joka aiheuttaa yhteiskuntaluokkien terveyserot.
Joo, kiitos tästä. Kävimme läpi syöpäsairauksia, -
suuria muutoksia niiden esiintyvyydessä ja pohdimme hoitoja.
Hoitotulokset ovat kovasti parantuneet. Emme tiedä kaikkea, -
mutta paljon on tutkittavaa ja asioita, joihin voi itse vaikuttaa -
nykytiedon valossa. Ole turvallisella mielellä, -
koska syövän hoitotulokset paranevat koko ajan
Se ei ole mikään mörkö, vaan sairaus muiden joukossa, -
joka voidaan hoitaa. Kiitos mukanaolosta!
Meidät on kaikki luotu Jumalan kuviksi.
On tärkeää huolehtia terveydestään ja näin ennaltaehkäistä sairauksia.
Auta tukemalla tätä ohjelmaa.
Voit soittaa numeroon 0600-10077.
Puhelu maksaa noin 10 euroa ja olet tukemassa tätä toimintaa -
kaikkien meidän yhteiseksi parhaaksi.
Tekstitys: Tuula-Riitta Virrankare